
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2010. gada 28. septembra noteikumos Nr. 907 "Noteikumi par dzīvojamās mājas apsekošanu, tehnisko apkopi un kārtējo remontu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījums Ministru kabineta 2010. gada 28. septembra noteikumos Nr. 907 "Noteikumi par dzīvojamās mājas apsekošanu, tehnisko apkopi un kārtējo remontu" izstrādāts, ievērojot Ministru kabineta 2024. gada 4. jūnija sēdes protokollēmuma (prot. Nr. 23, 66. §) "Informatīvais ziņojums "Par pasākumiem administratīvā sloga mazināšanai elektronisko sakaru tīkla attīstībai"" (turpmāk - Ministru kabineta sēdes protokols Nr. 23) 5. punktā Satiksmes ministrijai noteikto uzdevumu, proti, Satiksmes ministrijai sadarbībā ar Ekonomikas ministriju sešu mēnešu laikā izstrādāt un satiksmes ministram normatīvajos aktos noteiktā kārtībā iesniegt izskatīšanai Ministru kabinetā grozījumus Dzīvojamo māju pārvaldīšanas likumā, lai noteiktu regulējumu Elektronisko sakaru likuma 30. panta ceturtajā daļā nostiprinātā dzīvojamās mājas īpašnieka pienākuma - nodrošināt elektronisko sakaru komersantam piekļuvi tam piederošam elektronisko sakaru tīklam, izpildi."

Dzīvojamo māju pārvaldīšanas likuma 6.panta otrās daļas 1. punktā ir noteiktas obligāti veicamās pārvaldīšanas darbības, tai skaitā ir paredzēta dzīvojamās mājas uzturēšana (fiziska saglabāšana) atbilstoši normatīvo aktu prasībām, tai skaitā, nodrošinot dzīvojamās mājās esošo iekārtu un komunikāciju apsekošanu, tehnisko apkopi un kārtējo remontu. 

Dzīvojamo māju pārvaldīšanas likuma 6. panta piektajā daļā ir noteikts, ka Ministru kabinets izdod noteikumus, tai skaitā par dzīvojamās mājās esošo iekārtu un komunikāciju apsekošanu, tehnisko apkopi un kārtējo remontu. 

Pamatojoties uz Dzīvojamo māju pārvaldīšanas likuma 6. panta piekto daļu ir izdoti Ministru kabineta 2010. gada 28.septembra noteikumi Nr. 907 “Noteikumi par dzīvojamās mājas apsekošanu, tehnisko apkopi un kārtējo remontu” (turpmāk – MK noteikumi Nr. 907). 

Saskaņā ar MK noteikumu Nr.907 7. punktu, ja dzīvojamajā mājā atrodas citām personām piederošas iekārtas un inženiertīkli, dzīvojamās mājas pārvaldītājs nedrīkst liegt attiecīgā inženiertīkla īpašniekam nodrošināt tā tehnisko apkopi, vizuālo apskati un tehnisko apsekošanu.

Satiksmes ministrijas un Ekonomikas ministrijas diskusiju rezultātā, tika secināts, ka, lai nodrošinātu Elektronisko sakaru likuma 30. panta ceturtajā daļā nostiprinātā dzīvojamās mājas īpašnieka pienākuma - nodrošināt elektronisko sakaru komersantam piekļuvi tam piederošam elektronisko sakaru tīklam, izpildi, ir grozāms MK noteikumu Nr.907 7. punkts, nosakot dzīvojamās mājas pārvaldītājam pienākumu nodrošināt dzīvojamā mājā esošajām citām personām piederošajām iekārtām un inženiertīkliem normatīvajos aktos noteiktajā kārtībā, lai veiktu ar šo inženiertīklu un iekārtu nodrošināšanu saistītus darbus, tai skaitā, lai nodrošinātu to tehnisko apkopi, vizuālo apskati un tehnisko apsekošanu. Dzīvojamās mājas pārvaldītājs nedrīkst liegt attiecīgā inženiertīkla īpašniekam veikt šajā punktā minētos darbus.
1.2. Mērķis
Mērķa apraksts
Nodrošināt elektronisko sakaru komersantu piekļuvi dzīvojamās mājās izvietotajām iekārtām un ierīkotajiem inženiertīkliem, mazinot administratīvos šķēršļus un precizējot pārvaldītāja pienākumus, tādējādi veicinot efektīvu elektronisko sakaru pakalpojumu attīstību.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Administratīvā sloga samazināšana elektronisko sakaru tīkla attīstībai ir būtisks priekšnosacījums, lai veicinātu Elektronisko sakaru nozares attīstības plānā 2021.-2027. gadam noteiktos mērķus, kā arī Eiropas stratēģiskajos dokumentos - Savienojamības paziņojumā[1] un Eiropas Parlamenta un Padomes 2022.gada 14.decembra lēmumā (ES) 2022/2481, ar ko izveido politikas programmu "Digitālās desmitgades ceļš" 2030. gadam[2] noteikto Eiropas Savienības stratēģisko mērķu elektronisko sakaru attīstībai sasniegšanu.

Ievērojot Ministru kabineta 2021. gada 11. novembra rīkojuma Nr. 826 “Par Elektronisko sakaru nozares attīstības plānu 2021.-2027. gadam” (turpmāk – MK rīkojums Nr. 826) 3. punktā doto uzdevumu, Satiksmes ministrija sadarbībā ar nozares asociācijām un citām iesaistītajām pusēm izstrādāja informatīvo ziņojumu "Par pasākumiem administratīvā sloga mazināšanai elektronisko sakaru tīkla attīstībai" (turpmāk - Informatīvais ziņojums), kas tika apstiprināts Ministru kabineta 2024. gada 4. jūnija sēdē un kurā kā viena no turpmāk veicamajām darbībām ir nepieciešamo grozījumu izstrāde Dzīvojamo māju pārvaldīšanas likumā.


[1] Eiropas Komisijas 2016.gada 14.septembra paziņojums COM(2016) 587 Eiropas Parlamentam, Padomei, Eiropas Ekonomikas un Sociālo Lietu Komitejai un Reģionu Komitejai "Konkurētspējīga digitālā vienotā tirgus savienojamība. Virzība uz Eiropas Gigabitu sabiedrību:
https://eur-lex.europa.eu/legal-content/LV/TXT/?uri=CELEX%3A52016DC0587

[2] EIROPAS PARLAMENTA UN PADOMES 2022. gada 14. decembra LĒMUMS (ES) 2022/2481, ar ko izveido politikas programmu “Digitālās desmitgades ceļš” 2030. gadam:
https://eur-lex.europa.eu/legal-content/LV/TXT/PDF/?uri=CELEX:32022D2481
Problēmas un risinājumi
Problēmas apraksts
Elektronisko sakaru likuma 30. panta ceturtā daļa nosaka pienākumu nekustamā īpašuma īpašniekam vai valdītājam nodrošināt elektronisko sakaru komersantam iespēju piekļūt pie attiecīgajā īpašumā, arī liegumzonā, slēgtā teritorijā, ēkā, tai skaitā daudzdzīvokļu ēkā esošajiem elektronisko sakaru tīkliem un to infrastruktūras inženierbūvēm, lai veiktu ar šo tīklu un attiecīgo infrastruktūras inženierbūvju nodrošināšanu saistītus darbus.

Informatīvā ziņojuma izstrādes laikā Ekonomikas ministrija ir norādījusi, ka Elektroniskajā sakaru likumā noteiktais piekļuves nodrošināšanas pienākums attiecināms uz visiem  daudzdzīvokļu dzīvojamās mājas īpašniekiem, kas sarežģī šī pienākuma izpildi. Ir nepieciešams noteikt vienu personu, pie kuras varētu vērsties elektronisko sakaru komersants un kurai būtu pienākums nodrošināt piekļuvi attiecīgajā nekustamajā īpašumā esošajam elektronisko sakaru tīklam. Līdz ar to praktisks veids, kā to izdarīt, ir paredzot, ka šis pienākums kā obligātā pārvaldīšanas darbība gulstas uz personu, kura ir dzīvojamās mājas pārvaldītājs un kurai ir uzdots veikt attiecīgo pārvaldīšanas darbību. 

Dzīvokļa īpašuma likuma 16. panta otrās daļas 4. punktā ietvertais regulējums paredz, ka tikai un vienīgi dzīvokļu īpašnieku kopība nosaka to darbību apjomu, kuru tā pilnvaro pārvaldnieku veikt. Tātad piekļuvi elektronisko sakaru tīklam nodrošina vai nu dzīvokļu īpašnieki vai – uz dzīvokļu īpašnieku kopības lēmuma pamata – to nodrošina pārvaldnieks.
Projektā jēdziens „pārvaldītājs“ atbilstoši Dzīvojamo māju pārvaldīšanas likumā noteiktajam, nozīmē- dzīvojamās mājas īpašnieks vai pārvaldnieks. Tādējādi no projekta izriet, ka piekļuvi elektronisko sakaru tīklam nodrošina vai nu īpašnieks vai pārvaldnieks, ja īpašnieks ir deleģējis veikt šādu pārvaldes funkciju pārvaldniekam.

Atbilstoši MK noteikumu Nr.907 7. punktam, ja dzīvojamajā mājā atrodas citām personām piederošas iekārtas un inženiertīkli, dzīvojamās mājas pārvaldītājs nedrīkst liegt attiecīgā inženiertīkla īpašniekam nodrošināt tā tehnisko apkopi, vizuālo apskati un tehnisko apsekošanu.

Lai nodrošinātu regulējumu, kas noteic, ka tieši dzīvojamās mājas pārvaldītājs nedrīkst ne tikai liegt attiecīgā inženiertīkla īpašniekam piekļūt tam piederošajiem inženiertīkliem, lai veiktu ar šo inženiertīklu un iekārtu nodrošināšanu saistītus darbus, bet arī dzīvojamās mājas pārvaldītājam ir jānodrošina  inženiertīkla īpašniekam piekļuve dzīvojamā mājā esošajiem inženiertīkliem minēto darbu veikšanai, ir precizējams MK noteikumu Nr. 907 7. punkts,  nosakot dzīvojamās mājas pārvaldītājam pienākumu nodrošināt piekļuvi  inženiertīkla īpašniekam mājā esošajām iekārtām un inženiertīkliem, lai veiktu ar šo inženiertīklu un iekārtu nodrošināšanu saistītus darbus, tai skaitā, lai nodrošinātu to tehnisko apkopi, vizuālo apskati un tehnisko apsekošanu.
Risinājuma apraksts
Lai nodrošinātu Elektronisko sakaru likuma 30. pantā ietverto uz dzīvojamās mājas īpašnieku vai valdītāju gulstošo pienākumu nodrošināt elektronisko sakaru komersantam piekļuvi tam piederošajiem inženiertīkliem, MK noteikumos Nr.907 II. sadaļā paredzētā pārvaldīšanas darbība “Dzīvojamās mājas, tajā esošo iekārtu un inženiertīklu tehniskās apkopes intervāli un apsekošana” tiek papildināta ar  jaunu pienākumu, nosakot MK noteikumu Nr.907 7. punktā dzīvojamās mājas pārvaldītājam pienākumu nodrošināt piekļuvi attiecīgā inženiertīkla īpašniekam  tam piederošajiem inženiertīkliem, lai veiktu ar šo inženiertīklu un iekārtu nodrošināšanu saistītus darbus, tai skaitā, lai nodrošinātu to tehnisko apkopi, vizuālo apskati un tehnisko apsekošanu.

Atbilstoši Dzīvojamo māju pārvaldīšanas likuma tiesiskajam regulējumam dzīvojamās mājas pārvaldīšanas nodrošināšana ir dzīvojamās mājas īpašnieka pienākums. Ar dzīvojamās mājas īpašnieku ir saprotami visi mājas dzīvokļu īpašnieki. Dzīvojamās mājas pārvaldīšanas darbības var veikt vai nu paši dzīvojamās mājas dzīvokļu īpašnieki vai tās uzdodamas ar līgumu pārvaldniekam. Uzdodot pārvaldniekam pārvaldīšanas uzdevumu, dzīvojamās mājas īpašnieka pienākums ir nodrošināt šā uzdevuma izpildei nepieciešamo finansējumu. Līdz ar to, ja dzīvojamās mājas īpašnieks tam obligāti veicamo pārvaldīšanas darbību, kas minēta Dzīvojamo māju pārvaldīšanas likuma 6. panta otrās daļas 1. punkta “d” apakšpunktā, ir uzdevis veikt pārvaldniekam, dzīvojamās mājas īpašniekam ir jānodrošina arī attiecīgais finansējums šīs darbības veikšanai, lai segtu izdevumus, kas radušies nodrošinot attiecīgo darbību.

Satiksmes ministrijas 2026. gada 2. aprīlī organizētajā starpinstitūciju sanāksmē, kurā piedalījās namu pārvaldnieku asociāciju, elektronisko sakaru asociāciju un Ekonomikas ministrijas pārstāvji, namu apsaimniekošanas asociāciju pārstāvji norādīja, ka praksē pastāv problēma, ka dzīvojamās mājās atrodas arī nelegāli ierīkotas iekārtas un inženiertīkli. Namu pārvaldnieku asociāciju pārstāvji norādīja, ka pastāv iespēja, ka piekļuves nodrošināšanai varētu pieteikties liels elektronisko pakalpojumu sniedzēju skaits, kuru iekārtas un inženiertīkli daudzdzīvokļu mājā izvietoti nelegāli vai to vispār nav, tādējādi palielinot pārvaldītāju administratīvo slogu un izmaksas. Lai novērstu minēto, tika panākta vienošanās, precizēt projektu, iekļaujot prasību, ka pārvaldītājam jānodrošina piekļuvi tikai tiem dzīvojamā mājā esošajām iekārtām un inženiertīkliem, kas tur izvietoti atbilstoši normatīvajos aktos noteiktajām prasībām. 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
daudzdzīvokļu dzīvokļu īpašnieki
daudzdzīvokļu dzīvokļu īpašnieku pilnvarotas personas
Ietekmes apraksts
Daudzdzīvokļu dzīvokļu īpašniekiem būs nodrošināta elektronisko sakaru pakalpojumu pieejamība.
Juridiskās personas
dzīvojamo māju pārvaldītāji (pārvaldnieki)
elektronisko sakaru komersanti
dzīvojamās mājas pārvaldīšanas sabiedrība vai biedrība
Ietekmes apraksts
Dzīvojamo māju pārvaldītājiem, tostarp pārvaldniekiem (ja attiecināms), būs jānodrošina iespēja dzīvokļu mājās, atbilstoši normatīvajos aktos noteiktajām prasībām, izvietoto iekārtu un inženiertīklu īpašniekam piekļūt tam piederošajiem inženiertīkliem, lai veiktu ar šo inženiertīklu un iekārtu nodrošināšanu saistītus darbus, tai skaitā, lai nodrošinātu to tehnisko apkopi, vizuālo apskati un tehnisko apsekošanu.
Elektronisko sakaru komersantiem tiks atvieglota piekļuve elektronisko sakaru tīkliem, mazinot šķēršļus.
Līdzšinējais regulējums noteica, ka pārvaldnieki nevarēja liegt piekļuvi elektronisko sakaru komersantam dzīvojamā mājā esošajiem iekārtām inženiertīkliem. Projekts paredz pārvaldniekam pienākumu nodrošināt piekļuvi iekārtām un inženiertīkliem, līdz ar to faktiski pārvaldnieka veicamās darbības netiek mainītas.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Ekonomikas ministrija, Satiksmes ministrija
Nevalstiskās organizācijas
Biedrība "Latvijas Informācijas un komunikācijas tehnoloģijas asociācija", Biedrība "Latvijas Telekomunikāciju asociācija", Latvijas Interneta asociācija, "Latvijas Elektronisko komunikāciju asociācija"
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/b3ce406e-df2a-4db0-a291-8896227cac87
6.3. Sabiedrības līdzdalības rezultāti
Sabiedriskās apspriešanas laikā Satiksmes ministrija saņēma viedokli no SIA "Bite Latvija" un Latvijas Interneta asociācija. Viedokļi tika izvērtēti un atbilstoši precizēta noteikumu projekta anotācija un noteikumu projekts. Satiksmes ministrijas vērtējums pieejams datnē "Izziņa 02.09.2025." TAP sadaļā "Papildu dokumenti".
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
Ekonomikas ministrija
valsts vai pašvaldība, kā dzīvokļa īpašnieks
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Valsts un pašvaldība, kā dzīvokļu īpašnieki, atbilstoši spēkā esošajam regulējumam, nevarēja liegt piekļuvi elektronisko sakaru komersantam dzīvojamā mājā esošajām iekārtām un inženiertīkliem. Projekts paredz Valsts un pašvaldībai, kā dzīvokļu īpašniekam, pienākumu nodrošināt piekļuvi iekārtām un inženiertīkliem, līdz ar to faktiski dzīvokļu īpašnieka veicamās darbības netiek mainītas.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

